260 



var. spilotella Tgstr. findes af og til sammen med 

 Hovedarten (Haa?). 



Larven lever i Pelsværk, Uldstoffer, gamle Fuglereder, 

 Træsvampe, raaddent Ved og i Aådsler. 



Incurvariidae. 

 Iste Underfamilie Phylloporiinae. 

 1. Phylloporia Hein. 

 bistrigella Hw. Sp. Side 464. St. 4620. 



Et Expl. af Imago Kidnakken Maribo 15. Juni 1914 

 (Sønderup) og nogle beboede og forladte Miner paa 

 unge ca. 1 m høje Birke i en Mose ved Faaborg 

 22. August 1916. Flyvetiden angives til Maj, Juni 



og Juli- 

 Larven lever minerende fra Jun til Septbr. i Birke- 

 blade; Minen begynder oftest nær Bladspidsen, gaar 

 som en tynd, næsten lige Linie, der omtrent midt i 

 Bladet skærer Midtribben, til Bladgrunden, efter at have 

 naaet denne, vender den brat om, bøjer ind i Bladet 

 og udvides til en stor Plet, hvoraf Larven udskærer 

 sig en oval Sæk, der falder til Jorden, og hvori Larven 

 forpupper sig om Foraaret. Minen er til at begynde 

 med meget utydelig. De minerede Blade findes let 

 derved, at Bladet bleges eller oftest visner derfra, 

 hvor Midtribben overskæres af Larven; disse halvt rød- 

 brune og halvt grønne Blade er meget iøjnefaldende. 

 Det synes, som Larven som voksen kan forlade Bladet 

 og skære sig en Sæk ud af et andet Blad, idet jeg 

 fandt Blade, der kun viste en Minegang fra Grunden 

 af Bladet til det udskaarne Hul midt i Bladet men 

 ellers ingen Udvidelse af Minen. Den fodløse Larve 

 kan flytte Sækken baglængs ved at skyde fra med 

 Hovedet. 



